CELEX: 62018TN0100
Language: da
Date: 2018-02-20 00:00:00
Title: Sag T-100/18: Sag anlagt den 20. februar 2018 — Wehrheim mod ECB

30.4.2018   
            
            
               DA
            
            
               Den Europæiske Unions Tidende
            
            
               C 152/40
            
         Sag anlagt den 20. februar 2018 — Wehrheim mod ECB
   (Sag T-100/18)
   (2018/C 152/49)
   Processprog: fransk
   
      Parter
   
   
      Sagsøger: Christine Wehrheim (Offenbach, Tyskland) (ved advokat N. De Montigny)
   
      Sagsøgt: Den Europæiske Centralbank (ECB)
   
      Sagsøgerens påstande
   
   
               1.
            
            
               Annullation af:
               
                           —
                        
                        
                           afgørelsen af 3. juli 2017 om afslag på ansøgningen om erstatning for det tab, der er lidt som følge af ophævelsen af sagsøgerens [udlandstillæg] (indgivet den 10. maj 2017).
                        
                     
                           —
                        
                        
                           afgørelsen af 21. december 2017 om udtrykkeligt afslag på sagsøgerens klage (indgivet den 3. september 2017) over denne afgørelse, om fornødent.
                        
                     
         
               2.
            
            
               Sagsøgte tilpligtes at betale en erstatning som krævet af sagsøgeren i hendes påstande:
               
                           —
                        
                        
                           lønforskellen så længe hun er ansat i institutionen i henhold til hendes kontrakt som fastansat, dvs. 700,53 EUR/md fra april 2017.
                        
                     
                           —
                        
                        
                           supplerende flytteudgifter ud over de 1 079,10 EUR, som allerede er accepteret, dvs. yderligere 1 000 EUR.
                        
                     
                           —
                        
                        
                           lidte psykiske skader på 2 000 EUR.
                        
                     
                           —
                        
                        
                           alle krav med tillæg af lovbestemte renter, indtil fuld betaling sker.
                        
                     
         
               3.
            
            
               Sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende om, at den sagsøgte administration har begået en fejl ved ikke at overholde sin omsorgspligt, god forvaltning og bistand og ved at skabe en forventning, som ikke kunne opfyldes hos sagsøgeren og som bestod i tildelingen af et udlandstillæg, selv om hun fra starten ikke opfyldte de krævede betingelse i vedtægten for at oppebære dette. Denne fejl har forvoldt et tab, som har direkte årsagsforbindelse til institutionens fejl.